মহানগর ওয়েবডেস্ক: গত বছরেই আলোয়ার গণধর্ষণকাণ্ডে তোলপাড় হয়েছিল দেশ৷ আবারও একই ছবি রাজস্থানের আলোয়াড়ে৷ ২৪ ঘন্টায় ৩টি গণধর্ষণের সাক্ষী থাকল এই শহর৷ নিগৃহীতাদের মধ্যে দুজন নাবালিক৷ শনিবার রাতে আলোয়ারের থানাগাজি এলাকায় বছর পনেরোর এক কিশোরিকে তুলে নিয়ে গিয়ে গণধর্ষণ করা হয় বলে অভিযোগ৷ চলে শারীরিক অত্যাচার৷ সুযোগ বুঝে ধর্ষকদের হাত থেকে পালাতে গিয়ে একটি কুয়োতে পড়ে যায় ওই নাবালিকা৷ সেখান থেকে গ্রামবাসীরা উদ্ধার করে তাকে৷ আলওয়ারের এএসপি বিষ্ণারাম বিষ্ণোই জানিয়েছেন, গ্রামবাসীরা অভিযুক্তদের পাকড়াও করে পুলিশের হাতে তুলে দেন।
ফের গণধর্ষণ আলোয়ারে! ২৪ ঘন্টায় ৩ টি ধর্ষণের সাক্ষী থাকল রাজস্থান